| **Molly Haskell** |
| --- |
|  |
| M. Haskel 2013 m. |
| Gimė | 1939 m. rugsėjo 29 d. (83 metai)Šarlotė, Jungtinės Amerikos Valstijos JAV |
|  |
| Veikla | kino kritikė, rašytoja |
|  |
| Alma mater | Londono universitetas |

**Molė Klark Haskel** (angl. *Molly Clark Haskell*, g. 1939 m. rugsėjo 29 d. Šarlotė, JAV) – amerikiečių kino kritikė ir rašytoja. Bendradarbiavo su kultūros ir naujienų laikraščiu „The Village Voice"– pradžioje kaip teatro kritikė, vėliau – kaip filmų recenzentė, o tada perėjo dibti į žurnalus „New York magazine" ir „Vogue". Įtakingiausia M. Haskel knyga – „Nuo pagarbos iki išprievartavimo: Elgesys su moterimis kine" („From Reverence to Rape: The Treatment of Women in the Movies", 1974; pataisyta ir pakartotinai išleista 1987). 2006 m. vieną sezoną televizijos kanale TCM su Robertu Osbornu vedė laidą apie kiną „The Essentials" („Pagrindai").

Biografija
----------

Molė Haskel gimė Šarlotėje, Šiaurės Karolinoje, o užaugo Ričmonde, Virdžinijoje. Mokėsi Šventosios Kotrynos mokykloje, Svyt Brajerio (*Sweet Briar*) koledže, Londono universitete ir Sorbonos koledže, kol apsigyveno Niujorke. 7-ajame dešimtmetyje dirbo Prancūzų kino biure (*French Film Office*), jame Niujorko spaudai rašė informacinį biuletenį apie Prancūzijos kiną ir prancūzų kino režisieriams jų filmų atidarymo renginiuose dirbo vertėja.

M. Haskel dirbo laikraštyje „The Village Voice", tapo kino recenzente. Galiausiai gavo pastovų darbą žurnaluose „New York magazine" ir „Vogue".

Dokumentiniame filme „Iš meilės filmams: Amerikos kino kritikos istorija" („For the Love of Movies: The Story of American Film Criticism", 2009) M. Haskel aptaria 7-ajame dešimtmetyje „The Village Voice" praleistą laiką, kai į kiną žiūrėjo dvejopai – „ir kaip kino mylėtoja, ir kaip feministė", taip pat pasakoja, kaip jaunystėje ją paveikė prancūzų filmas „Velniškieji" („Les Diaboliques", 1955). Ji yra viena iš pagrindinių 2013 m. dokumentinio filmo „Idealaus vyro beieškant: sukurta Holivude" („In Search of the Ideal Male: Made in Hollywood") bendraautorių, šiame filme ji tiria lyčių vaidmenų raidą Holivude.

M. Haskel rašė leidiniams „The New York Times", „The Guardian", „Esquire", „The Nation", „Town and Country Magazine", „New York Observer", „The New York Review of Books" ir „Film Comment". Ji buvo Sarasotos prancūzų kino festivalio meno vadovė, dirbo Niujorko kino festivalio atrankos komitete, buvo Barnardo koledžo kino profesorė ir Kolumbijos universiteto kino docentė.

2012 m. M. Haskel dalyvavo žurnalo „Sight & Sound" kritikų apklausoje, kurioje nurodė šiuos dešimt geriausių filmų: „À Nos Amours" („Mūsų mylimiesiems"), „Au Hasard Balthazar" („Atsitiktinis Baltazaras"), „The Awful Truth" („Baisi tiesa"), „Chinatown" („Kinų kvartalas"), „Claire’s Knee" („Klerės kelis"), „I Know Where I’m Going!" („Aš žinau, kur einu!"), „Madame de…" („Ponia de…"), „The Shop Around the Corner" („Parduotuvė už kampo"), „Sunrise: A Song of Two Humans" („Saulėtekis: Dviejų žmonių daina") ir „Vertigo" („Svaigulys").

M. Haskel 1969 m. ištekėjo už kino kritiko Endriu Sariso, jų santuoka truko iki jo mirties 2012 m.

2013 m. M. Haskel gavo Atėnės kino festivalio apdovanojimą už lyderystę, kūrybiškumą ir nepaprastą pavyzdį, kurį rodo kitoms šios srities moterims. 2019 m. ji buvo Amerikos menų ir mokslų akademijos narė.

Darbai
------

* *From Reverence to Rape: The Treatment of Women in the Movies* (1974; pataisyta ir pakartotinai išleista 1987); ISBN 0-226-31885-0.
* *Love and Other Infectious Diseases: A Memoir*. New York: William Morrow, 1990, ISBN 978-0-688-07006-9.
* *Holding My Own in No Man’s Land: Women and Men and Films and Feminists*. New York: Oxford University Press, 1997, ISBN 978-0-19-505309-8.
* *Frankly, My Dear: „Gone with the Wind" Revisited*. New Haven, Conn.: Yale University Press, 2009, ISBN 978-0-300-11752-3.
* *Mary Pickford: Queen of the Movies*. Lexington, Kentucky: University Press of Kentucky, 2012. ISBN 9780813136479
* *My Brother My Sister: A Story of Transformation.* New York: Viking, 2013, ISBN 978-0-670-02552-7.
* *Steven Spielberg: A Life in Films (Jewish Lives).* Yale University Press, 2017. ISBN 978-0300186932

Išnašos
-------

1. ↑  Aitken, Ian, ed. (2006). *Encyclopedia of Documentary Film, Volume 2*. New York: Routledge. p. 541. ISBN 0415976375.
2. ↑  „Molly Haskell". *villagevoice.com*. Nuoroda tikrinta 2023-08-20.
3. ↑  „New York Magazine film critic molly haskell, Movie heroines are 'emotional cripples, sex-starved spinsters and jilted mistresses". *digitalarchive.tpl.ca*. Nuoroda tikrinta 2023-08-20.
4. ↑  „Movies: The "Tootsie" Role—a Taste Treat". *.vogue.com*. Nuoroda tikrinta 2023-08-20.
5. ↑  „From Reverence to Rape: The Treatment of Women in the Movies". *amazon.com*. Nuoroda tikrinta 2023-08-20.
6. ↑  „THE ESSENTIALS—Interview With Molly Haskell". *screenanarchy.com*. Nuoroda tikrinta 2023-08-20.
7. ↑  „Christian Living, Learning Stressed at St. Catherine’s". *The Richmond Times-Dispatch*. 1851-05-27. Nuoroda tikrinta 2023-08-20.
8. ↑  „Distinguished Awards: Distinguished Alumnae Award" Archyvuota kopija 2020-06-16 iš Wayback Machine projekto. at St. Catherine’s School. Nuoroda tikrinta 2023-08-20.
9. ↑  „11 Facts About Molly Haskell". *factsnippet.com*. Nuoroda tikrinta 2023-08-20.
10. ↑  „Molly Haskell". New York Institute forthe Humanities. Nuoroda tikrinta 2023-08-20.
11. ↑  „For the Love of Movies: The Story of American Film Criticism. An Interview with Molly Haskell". *jstor.org*. Nuoroda tikrinta 2023-08-20.
12. ↑  „In Search of the Ideal Male: Made in Hollywood". *wichitafilms.com*. Nuoroda tikrinta 2023-08-20.
13. ↑  „Biography". *Mollyhaskell.com*. Nuoroda tikrinta 2023-08-20.
14. ↑  „Molly Haskell | BFI".
15. ↑  {{cite web}title=Molly Haskell. Biography|url=IMDb|accessdate=2023-08-20}}
16. ↑  „2013 Athena Award Winners". Athena Film Festival. 2016-01-01. Nuoroda tikrinta 2023-08-20.
17. ↑  „2019 Fellows and International Honorary Members with their affiliations at the time of election". *members.amacad.org*. Suarchyvuotas originalas 2020-03-02. Nuoroda tikrinta 2023-08-20.  Nežinomas parametras `|url-status=` ignored (pagalba)